ไฟแนนซ์ทูเดย์
แม้จะเป็นช่วงนับถอยหลังอีก 5-6 เดือน ที่ ลักษณ์ วจนานวัช กำลังจะหมดวาระการเป็นผู้จัดการธนาคารเพื่อการเกษตรและสหกรณ์การเกษตร หรือ ธ.ก.ส. แต่ปรากฏว่ายังมีงานล้นมือ ล่าสุดเด้งรับลูกคณะรัฐมนตรี (ครม.) จัดประชุมบอร์ดนัดพิเศษเพื่อไฟเขียวออกมาตรการช่วยชาวนาได้รวดเร็วทันใจรัฐบาลยิ่งนัก
4 พ.ย. 2559

แม้จะเป็นช่วงนับถอยหลังอีก 5-6 เดือน ที่ ลักษณ์ วจนานวัช กำลังจะหมดวาระการเป็นผู้จัดการธนาคารเพื่อการเกษตรและสหกรณ์การเกษตร หรือ ธ.ก.ส. แต่ปรากฏว่ายังมีงานล้นมือ ล่าสุดเด้งรับลูกคณะรัฐมนตรี (ครม.) จัดประชุมบอร์ดนัดพิเศษเพื่อไฟเขียวออกมาตรการช่วยชาวนาได้รวดเร็วทันใจรัฐบาลยิ่งนัก
แก้เท่าไรก็ไม่หมด กับปัญหาสลากเกินราคา ยิ่ง 2 งวดที่ผ่านมา พ่อค้า แม่ค้าโก่งราคากันสุดๆ ไปถึงคู่ละ 130 บาท และรวมชุดขายกันเอิกเกริก 15 คู่ แบบนี้ถ้าไม่มีตลาดกลาง เชื่อว่าจะรวมเลขชุดได้มากถึง 15 ใบคงเป็นเรื่องยาก แถมได้ข่าวว่าเกิดเสือตัวใหม่ตั้งโต๊ะเป็นนายทุนรับซื้อสลาก งานนี้ พล.ต.ฉลองรัฐ นาคอาทิตย์ ผู้อำนวยการสำนักงานสลากฯ ร้อนใจมาก สั่งงัดมาตรการสู้พวกที่ขายเกินราคาแบบรายเดือน พร้อมส่งทีมทหาร ตำรวจ ปูพรมลงพื้นที่ตรวจเข้มกันอีก ดูสิว่าจะเอาอยู่หรือไม่
ธัชพล กาญจนกูล รองผู้อำนวยการธนาคารออมสินอาวุโส เตรียมรับตำแหน่งผู้ว่าการเคหะแห่งชาติอย่างเป็นทางการแล้ว ต้นเดือน ธ.ค.นี้ ได้ข่าวว่ายังไม่ทันเริ่มงานก็ได้รับมอบงานมาแล้ว 5 โครงการใหญ่ๆ ทั้งนั้น